NaiveNeuron/SloPal huggingface dataset:
Urban, Miroslav, poslanec NR SR (2022-09-29):
Ďakujem za slovo. Ja by som reagoval na všetky tie paranoidné útoky pána ministra aj na ten status s pani do... pani Bittó Cigánikovej, a že rokovala s fašistami. Ja si myslím, že nerokovala s fašistami, lebo ja fašista nie som. A vôbec sme nerozprávali o nejakej spolupráci. Chceme to vyvrátiť, tie blúznenia, nejaká spolupráca SaS a Republiky. My sme v odvolávaní ministra Matoviča úplne konzistentní. A či by ten návrh podala akákoľvek iná strana opozičná, my by sme ho podporili, takže my o takýchto veciach vôbec nemusíme rokovať. A o čom sme teda rokovali alebo rozprávali sme sa? Nerokovali. Máme tu skoro 2-tisíc výpovedí. Akurát dneska podali lekári... alebo dneska, zajtra, tak sme rozprávali o pozmeňovacom návrhu, ktorý sme podali opoziční poslanci, o zvýšení koeficientu násobku priemernej mzdy u lekárov so špecializáciou z 2,3- na 2,5-násobok a takisto zvýšenie koeficientu mzdy u zdravotníkov, sestier a lekárov za odpracované roky. Pani Bittó Cigániková mi prišla akurát povedať, že by táto úprava, tento pozmeňovák stál okolo 50 mil. eur, že si to teda prečítala, takže o tom sme sa rozprávali. Mne to zase tých 50 mil. eur nepríde až tak moc, ak by to mohlo zastabilizovať túto situáciu a zvrátiť tie výpovede, keď nakupujeme drony za desiatky či stovky miliónov eur. To historické navýšenie platov, to vôbec nie je pravda. Keď si pozriete tie tabuľky, tak historické navýšenie platov lekárov bolo v roku 2013. Ja si myslím, že pán Matovič by mal odísť, aby na Slovensku zavládol trocha nejaký kľud, aby Slovensko malo nejakú novú víziu, a nie aby stále rozoštvával spoločnosť a robil všetko zlé, všetkých, všetkých urážal, všetkým, všetkých osočoval. Ďakujem.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme o týchto bodoch zo spoločnej správy. (Hlasovanie.) Prítomných 139, za 97, zdržalo sa 41 poslancov, nehlasoval 1. Konštatujem, že tieto body zo spoločnej správy sme schválili. Nech sa páči.
Laššáková, Jana, podpredsedníčka NR SR (2014-02-07):
Pani poslankyňa Vášáryová, nech sa páči.
Demian, Jaroslav, poslanec NR SR (2014-11-26):
Pán predseda, keďže jeden pozmeňovací návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Bugár, Béla, podpredseda NR SR (2018-09-19):
Vážené panie poslankyne, páni poslanci, teraz, ako sme sa dohodli, by sme mali pokračovať návrhom na voľbu dvoch členov Správnej rady Ústavy pamäti národa, ale predchádzajúci bod aby bolo možné dokončiť, pán minister žiada, aby mohol mať ešte trojminútové vystúpenie ako záverečné slovo, a tým pádom potom môžme pristúpiť aj k hlasovaniu. Je všeobecný súhlas? (Súhlasná reakcia pléna.) Ďakujem pekne. Pán minister, máte slovo.
Laššáková, Jana, podpredsedníčka NR SR (2012-10-18):
Na vystúpenie pána poslanca s faktickými poznámkami sa hlásia pán poslanec Jarjabek, pán poslanec Novotný. Končím možnosť prihlásiť sa faktickými poznámkami. Pán poslanec Jarjabek, nech sa páči.
P. Hrušovský, podpredseda NR SR: (2002-04-04):
E. Rusnáková, poslankyňa: Ďakujem pekne. Napriek tomu, že sa blíži 21.00 hodina, ja by som tiež chcela poprosiť, aby predseda rady mal možnosť vystúpiť a reagovať na niektoré informácie pani poslankyne Muškovej. Chcem povedať nasledovné. Pôvodným spravodajcom k návrhu rozpočtu Fondu detí a mládeže na rok 2002 aj k výročnej správe a ročnej účtovnej uzávierke Fondu detí a mládeže za rok 2000 mala byť práve pani poslankyňa Mušková. Mala túto možnosť práve preto, že je členkou opozície, a práve preto, že mohla upozorňovať na niektoré konkrétne veci. Ako spravodajkyňa, myslím, ich mohla využiť. Napriek tomu sa vzdala tejto možnosti, pretože s niektorými informáciami a návrhmi, ktoré nemala dotiahnuté dokonca, si nevedela poradiť. A dnes s nimi vystupuje, ale znovu v takej formulácii, ktorá ma udivuje, pretože výbor sa zaoberal aj správou NKÚ, predvolal si aj ministra školstva, rokovali sme o tých problémoch a nedostatkoch, ktoré boli zistené. Pani poslankyňa napriek vysvetleniam sa pýta na veci, ktoré sú v stanoviskách zrejmé a jasné. K nadácii, ktorú spomínala. Nie je možné prijať rozhodnutie bez toho, ak jedna tretina z toho rozloženia, ktoré je v nadácii zastúpené vrátane ministerstva školstva, nesúhlasí s istým krokom, potom nie je možné v nadácii vykonať nič. Takže kontrola tam je a vždy tam musí dôjsť ku konsenzu. Pani poslankyňa, na nadáciu nebol prevedený celý majetok Fondu detí a mládeže práve preto, aby sa mohli uspokojiť požiadavky veriteľov a pohľadávky, ktoré im zo zákona vyplývajú aj náležia. Ďakujem.
Šimkovičová, Martina, poslankyňa NR SR (2019-03-27):
Áno, už sa počujeme. Žiadam o hlasovanie zákona, ktorým sa mení a dopĺňa zákon č. 161/2015 Z. z. (tlač 1270), na utorok o jedenástej hodine.
B. Bugár, podpredseda NR SR: (2002-07-03):
V. Maňka, poslanec: Vážený pán predsedajúci, vážený pán predkladateľ, vážený pán spravodajca, kolegyne, kolegovia, pôvodne som nechcel vystúpiť v diskusii, ale chcem reagovať na úvodné vystúpenie predkladateľa, keď povedal, že pokiaľ vyberie štát túto daň od podnikateľa a ten bude mať stratu, že táto daň prepadá v prospech štátu. Nie je to celkom tak. Tá daň bude odložená a keď bude mať nabudúce ten podnikateľ zisk, tak potom si to bude môcť odpočítať od tohto zisku a tá daň sa mu nestratí, tá sa mu odloží a tú daň potom odpočíta v ďalšom alebo v ešte v ďalšom roku. Chcel som to upresniť, lebo tá informácia nebola celkom presná. Teraz diskutujeme o zrušení tejto dane zo straty. Ja súhlasím s takouto diskusiou. Chcem povedať, že máme predložený ešte jeden návrh, ktorý budeme prerokúvať možno budúci týždeň, kde sa navrhuje znížiť túto daň na polovicu. Ja som prístupný na diskusii, len si musíme povedať presne a pravdivo, ako to vlastne je. Čiže teším sa na tú diskusiu a bol by som rád, keby tieto dva body sme ešte zvážili a povedali si, akým spôsobom túto daň upraviť, či ju úplne vynulovať alebo ju znížiť na nulu. V každom prípade istým spôsobom je to výchovný prostriedok na to, aby podnikatelia nechceli mať, nechceli mať stratu a vieme, že keď niekto má stratu trvale, eseročka keď má rok, dva, tri, štyri, päť rokov stratu, nie je to normálne a tu dochádza aj k zníženiu vlastného imania. A keď u niekoho vlastné imanie klesne pod základné imanie, tak by ten niekto sám seba mal dať na likvidáciu. Čiže treba zvažovať aj tieto argumenty. Ďakujem za pozornosť.
J. Mikuš, poslanec: (2004-10-26):
V článku I v bode 18 sa slová „odsekom 5“ nahrádzajú slovami „odsekom 6“. „Odsek 5“ sa označuje ako „odsek 6“. V bode 19 v úvodnej vete sa „§ 43“ označuje ako „§ 43a a § 43a“ v celom bode vrátane úvodnej vety sa označuje ako „43b“. Odôvodnenie. Vyššie uvedené úpravy v ustanovení navrhujem upraviť z dôvodu, že dňa 21. septembra 2004 bola Národnou radou Slovenskej republiky schválená ostatná novela zákona č. 105/2004, ktorou v článku III boli vykonané úpravy k zákonu č. 107/2004 Z. z. o spotrebnej dani z piva, ktorou došlo k posunom v označení niektorých ustanovení, a preto je potrebné upraviť vzájomné odkazy na novo označené ustanovenia v texte zákona. Ďakujem pekne.
Hrušovský, Pavol, podpredseda NR SR (2011-10-11):
Pán poslanec Droba.
Hrušovský, Pavol, podpredseda NR SR (2010-10-13):
Ďakujem, pán minister, za uvedenie návrhu. Poprosím teraz povereného poslanca výborom pre financie, rozpočet a menu, aby Národnú radu informoval o stanovisku výboru k predloženému návrhu vlády. Nech sa páči, pán poslanec.
Figeľ, Ján, podpredseda NR SR (2012-10-30):
S reakciou, nech sa páči, pán poslanec Marián Kvasnička.
P. Paška, predseda NR SR: (2007-09-13):
(Hlasovanie.) 138 prítomných, 61 za, 17 proti, 59 sa zdržalo, 1 nehlasoval. Konštatujem, že sme nepostúpili uvedený návrh zákona do druhého čítania. Pán poslanec Prokopovič bude teraz uvádzať hlasovanie o návrhu poslanca Národnej rady Petra Pelegriniho na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 376. Nech sa páči, pán poslanec.
Horecký, Ján, poslanec NR SR (2024-04-18):
Ďakujem. Ďakujem, pán predsedajúci. Údaje, ktoré má zhromaždené služobný úrad, je potrebné k stanovenému dátumu zo služobného úradu prevziať a od toho momentu tieto údaje poskytovať výlučne do modulu služobných úradov a do modulu štátnych zamestnancov v centrálnom informačnom systéme štátnej služby. Možno to nie je tak dramaticky zaujímavá téma, ale, prosím, uvedomte si, že dôsledok toho je, že dnes očakávame od úradníčiek, najmä žien, osobnom, osobných úradoch a služobných úradoch, že budú kŕmiť dátami mechanicky, ručne dva systémy. Postup uvedený v návrhu zákona, podľa ktorého služobný úrad môže, ale nemusí poskytovať údaje do modulu, nemusí, ale môže, do modulu služobných úradov a do modulu štátnych zamestnancov od 1. júna 2024, teda za dva mesiace, je v rozpore so zásadou hospodárnosti a minimálne s jednou zásadou ustanovenou v § 9 zákona č. 18/2018 o ochrane osobných údajov, a to so zásadou správnosti, ktorá ustanovuje, že, citujem: „Spracúvané osobné údaje musia byť správne a podľa potreby aktualizované, musia sa prijať primerané a účinné opatrenia na zabezpečenie toho, aby sa osobné údaje, ktoré sú nesprávne z hľadiska účelov, na ktoré sa spracúvajú, bez zbytočného odkladu vymazali alebo opravili.„ Poskytovanie osobných údajov v takom rozsahu, ako ich uvádza návrh zákona, je nevyhnutné precizovať zákonom jednoznačne. Nieže môže, alebo nemusí. A v súvislosti s tým, že dva moduly tohto systému v budúcnosti majú byť referenčnými, to znamená s overenými, platnými, aktuálnymi údajmi, je kritickou nasledovná časť dôvodovej správy, citujem: „Referenčným registrom sa má stať modul štátnych zamestnancov v rámci projektovej dokumentácie označovaný ako register štátnych zamestnancov a modul služobných úradov v rámci projektovej dokumentácie označovaný ako register štátnozamestnaneckých miezd. Nakoľko je potrebné najskôr zabezpečiť naplnenie týchto modulov dátami od služobných úradov a dosiahnuť požadovanú dátovú kvalitu, tak predkladaný návrh ešte neustanovuje, že pôjde o referenčné registre, a ktoré budú navrhnuté na zaradenie do zoznamu referenčných údajov. Počíta sa však s tým, že sa v tejto súvislosti pri naplnení modulov dátami zaháji proces vyhlásenia vybraných údajov za referenčné a súbežne sa iniciuje aj zmena dotknutej legislatívy.“ Pokračujem v citácii z dôvodovej správy: „Aktuálne nie je objektívne možné určiť presný termín, kedy dôjde k zaradeniu vybraných údajov z modulu štátnych zamestnancov a modulu služobných úradov do zoznamu referenčných údajov, odhadujeme, že to bude najskôr v roku 2026-2027," hovorí dôvodová správa. Pritom podľa ustanovenia § 7 ods. 9 navrhovaného zákona za správnosť, úplnosť a aktuálnosť údajov vrátane osobných údajov v centrálnom informačnom systéme zodpovedá ten, kto ich poskytol. Údaje evidované v centrálnom informačnom systéme sa považujú za správne, úplné a aktuálne, ak sa nepreukáže opak. Ťarcha, to už je posledná veta takmer, ťarcha je teda na hlavne zamestnankyniach osobných úradov v celej štátnej správe... (Prerušenie vystúpenia časomerom.)
Žiga, Peter, podpredseda NR SR (2024-04-24):
Potom po hlasovaní budete môcť oznámiť.
Jurzyca, Eugen, poslanec NR SR (2017-02-02):
Ďakujem pekne. V politike sa robia populárne príjemné kroky, kde politici a ich strany získavajú hlasy voličov. Ale robia sa aj nepopulárne kroky, ktoré sa musia urobiť a tie treba zodpovedne pretláčať a vysvetľovať, ak hovoríme o štátnikoch, nielen o marketingových odborníkoch. Pokiaľ to tak nerobia politici, tak hrozí, že sa šíria konšpiračné teórie a ich nositelia prichádzajú do parlamentu. Pokiaľ sa to nevysvetľuje, tie zložité, ťažké kroky nepopulárne, tak takéto sú dopady. A Robert Fico jednoznačne ukazuje, že pokiaľ ide o nepríjemné, ale potrebné kroky, tak to necháva napríklad na ministra Druckera; pri všetkej úcte, pán minister; ale na ministra zdravotníctva necháva predseda vlády aj vyslanie vojakov do zahraničia, 500-miliónovú sekeru v nemocniciach, vyriešenie poriadku v nemocniciach, spoplatnenie čiastočné zdravotníctva, definícia základného balíka, no už chýba len to, aby naňho preniesol aj nízke platy v školstve a rómsku problematiku a Robert Fico sa pred kamerami bude voziť vo vlaku zadarmo. Nie je to takto zdravé. Nie je to zdravé. Musí vysvetľovať aj tie nepríjemné veci, ktoré sú potrebné, lebo hovorím, hrozí potom, že tie konšpirácie sa šíria a získavajú silu v spoločnosti. Čiže toto, čo sa tu stalo, kde aj vlastne môžeme povedať, že... (Prerušenie vystúpenia časomerom.)
Laššáková, Jana, podpredsedníčka NR SR (2014-09-09):
Pani poslankyňa Mezenská.
Pčolinský, Peter, podpredseda NR SR (2022-12-07):
S faktickou poznámkou pán poslanec Mičovský.
P. Hrušovský, podpredseda NR SR: (2002-05-31):
J. Prokeš, poslanec: Ďakujem, pán predsedajúci, ja v podstate budem veľmi stručný a chcem ušetriť čas. Myslím si, že treba podporiť návrh pána Slafkovského a dovoľte mi jednu faktickú poznámku k vystúpeniu spoločného spravodajcu. Len na odľahčenie. Škoda, že nebol spravodajcom ku všetkým predkladaným návrhom, už sme mohli skončiť túto schôdzu. Ďakujem.
B. Bugár, podpredseda NR SR: (2006-04-19):
Ľ. Lintner, poslanec: Áno. Ďakujem pekne. Môj pozmeňujúci návrh bude krátky. Súvisí s tým, ako dlho trval legislatívny proces v súvislosti s týmto zákonom. Spomínal som, že už tu bol v Národnej rade v októbri, takže pozmeňujúci návrh, ktorý predkladám, znie: V § 15 sa slová: „1. januára 2006“ nahrádzajú slovami: „1. júna 2006“.  V tejto súvislosti dávam aj procedurálny návrh vyňať bod 12 na osobitné hlasovanie. Teda bod 12 spoločnej správy, ktorý prijal gestorský výbor, kde je účinnosť 1. apríl, vyňať na osobitné hlasovanie a predkladám pozmeňujúci návrh, kde sa v § 15 slová: „1. január 2006“ nahrádzajú slovami: „1. jún 2006“. Ďakujem.
Stachura, Peter, poslanec NR SR (2024-05-02):
Ďakujem. Ja len veľmi rýchlo. Opakuje sa tu stále znova a znova, že tí, tí, tí, vy ste to urobili, vy ste to urobili. Opakujem, moje pôsobenie na rezorte bolo jedenásť mesiacov, od 6/20 do 4/21. Potom som intenzívne kritizoval ďalšie kroky, ktoré sa na rezorte za Lengvarského, Palkoviča diali. Môžte si to všetci dohľadať, ale budem vám to dookola opakovať, keď stále počúvam to isté. Oskar, súhlasím, detskí lekári, hej, sú tam tie prílepky, ktoré sme už spomínali. Pán doktor Baláž, oportunizmus. No, oportunizmus, veď ja vás chcem pochváliť. Možno som to nespomenul, ospravedlňujem sa, že ste konštruktívne s vecou, s ktorou sme za vami prišli, ako zareagovali a veľmi promptne riešili, za to vám ďakujem. Ospravedlňujem sa, že som to nepovedal. Čo sa týka Tomáša Szalaya, tam myslím si, že aj keď máme so SaS-kou rozdielne názory v mnohom, tak tu sa vieme zhodnúť. Ja si myslím, že to kontinuálne vzdelávanie, tam sme úplne za jedno a mohli by sme ho dobre nachystať, možno aj ako výbor, pán Baláž. No a čo sa týka Mareka, súkromníci. No tak, hej, k tomu nejdem sa ďalej vyjadrovať, povedal si veľa. Ďakujem pekne.
Šimečka, Michal, podpredseda NR SR (2024-01-17):
Ďakujem pekne. Pán poslanec Šmilňák.
V. Tomanová, ministerka práce, sociálnych vecí a rodiny SR: (2009-04-23):
Jeho štyri špecifické ciele sú: - uznanie práva ľudí žijúcich v chudobe a v sociálnom vylúčení na dôstojný život a na plnohodnotnú úlohu v spoločnosti, - zodpovednosť v posilnení a zdôraznení zodpovednosti každého jednotlivca v súvislosti s riešením otázok chudoby a marginalizácie, - súdržnejšia spoločnosť, kde nikto nepochybuje o tom, že spoločnosť ako celok má prospech z odstránenia chudoby, - záväzok všetkých zúčastnených, pretože skutočný pokrok si vyžaduje dlhodobú snahu, ktorá zahŕňa všetky úrovne riadenia. Európska komisia na realizáciu týchto cieľov vypracovala strategický dokument, rámcový dokument s prioritami a usmerneniami, v zmysle ktorých členské štáty vypracujú v spolupráci so zainteresovanými organizáciami svoje národné programy a to v súlade s národnými stratégiami sociálnej ochrany a sociálneho začlenenia. Materiál obsahuje aj vytýčenie úloh, ktoré treba splniť v rámci prípravy a realizácie roka boja proti chudobe na vnútroštátnej, regionálnej i na miestnej úrovni, komunikačnú stratégiu a opatrenia na vykonávanie činnosti, samozrejme, aj orientačný rozpočet a mechanizmy monitorovania a hodnotenia. Návrh Národného programu Slovenskej republiky k Európskemu roku boja proti chudobe a sociálnemu vylúčeniu má dve plánované etapy, a to koncepčnú a realizačnú. V prvej etape sa nepredpokladá dopad na verejné financie, v druhej samotnej realizačnej etape sa predpokladá spolufinancovanie zo strany Slovenskej republiky, pričom maximálna výška podpory je vo výške 176 894 eur a minimálna podpora je vo výške 120 000 eur. Návrh Národného programu Slovenskej republiky k Európskemu roku boja proti chudobe a sociálnemu vylúčeniu bol zverejnený 15. apríla na portáli právnych predpisov. Ďakujem, skončila som, pani predsedajúca.
Glváč, Martin, podpredseda NR SR (2018-06-21):
Ďakujem. Pani poslankyňa, doplňujúca otázka? Nech sa páči.
Duchoň, Daniel, poslanec NR SR (2015-11-20):
Ďakujem pekne. Vážená pani predsedajúca, vážený pán minister, vážené panie poslankyne, páni poslanci, zdôvodnenie výšky dlhu a návrh opatrení na jeho zníženie pridelil predseda Národnej rady Slovenskej republiky rozhodnutím č. 1865 zo dňa 19. novembra 2015 Výboru Národnej rady Slovenskej republiky pre financie a rozpočet. Gestorský výbor, Výbor Národnej rady Slovenskej republiky pre financie a rozpočet prerokoval zdôvodnenie výšky dlhu a návrh opatrení na jeho zníženie a prijal k nemu uznesenie č. 532 z 20. novembra 2015, v ktorom zobral na vedomie zdôvodnenie výšky dlhu a návrh opatrení na jeho zníženie a odporučil Národnej rade Slovenskej republiky zdôvodnenie výšky dlhu a návrh opatrení na jeho zníženie zobrať na vedomie. Týmto, vážená pani predsedajúca, môžete otvoriť rozpravu. Ďakujem.
P. Paška, predseda NR SR: (2007-11-28):
(Hlasovanie.) 139 prítomných, 78 za, 59 sa zdržalo, 2 nehlasovali. Konštatujem, že tieto návrhy sme schválili.
Laššáková, Jana, podpredsedníčka NR SR (2012-05-10):
Na vystúpenie pána poslanca traja páni poslanci s faktickými poznámkami. Nech sa páči, pán poslanec Huba.
Mihalik, Marcel, poslanec NR SR (2023-03-17):
Ďakujem za slovo. Vážené panie poslankyne, vážení poslanci, v súlade so zákonom o rokovacom poriadku som bol určený za spravodajcu k uvedenému návrhu zákona, tlač 1506. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade v prvom čítaní. Pán predsedajúci, skončil som. Otvorte rozpravu.
Schlosár, Rastislav, poslanec NR SR (2017-06-16):
Vážená pani podpredsedníčka, vážené kolegyne, vážení kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 31. augusta 2017 a gestorský výbor do 5. septembra 2017. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na jeho prerokovanie vo výboroch v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
V. Veteška, podpredseda NR SR: (2005-05-19):
V. Tkáč, poslanec: Na jeho nekompetentnosť skutočne je stratou času reagovať, ale chcel by som podporiť tie slová pána poslanca Madeja za predkladateľov, že je naozaj nevyhnutné opätovne sa komplexne i koncepčne vrátiť k Zákonníku práce a k celej sústave pracovnoprávnych predpisov, a to osobitne vo vzťahu ku schválenej zmluve o Ústave pre Európu. V každom prípade charta sociálnych práv, ktorá v tejto zmluve je, vyžaduje revíziu slovenského pracovného práva, zároveň vyžaduje revíziu aj to, akým spôsobom prehrávame temer denne pred Európskym súdom pre ľudské práva pracovnoprávne spory v súvislosti s tým, že chýbajú a absentujú pracovné súdy, ktoré by riešili individuálne i kolektívne pracovné spory. Preto táto novela, ktorú plne podporujem, zodpovedá tejto etape a pripravujeme v tejto súvislosti naozaj koncepčný prístup k pracovným vzťahom a to aj vo vzťahu k revidovanej Európskej sociálnej charte, lebo je pre Slovensko sociálnou hanbou aj to, že tento dokument Slovenská republika zatiaľ z Rady Európy neratifikovala, a bude sa to týkať aj ďalších dohovorov Medzinárodnej organizácie práce.
Bugár, Béla, podpredseda NR SR (2011-09-14):
Ďakujem. Pán poslanec bol jediný, ktorý sa prihlásil do rozpravy. A preto vyhlasujem rozpravu za skončenú. Pán navrhovateľ, nech sa páči, môžete sa vyjadriť k rozprave.
Matovič, Igor, poslanec NR SR (2018-10-23):
Pán minister, hovorili ste, že som hovoril, že teda toto je čisto peklo, toto nie je cesta do pekla, toto je peklo, ja som naozaj v tej veci citoval vašu predchodkyňu, ministerku spravodlivosti, ktorá sa takto vyjadrila o návrhu, myslím, teda ktorý predkladá pán poslanec Gál, váš koaličný partner, predpokladám, teda že asi s ním súhlasíte, asi by takéto niečo nepredkladal bez, bez súhlasu rezortného šéfa, takže. Pardon. Pán poslanec Madej zo SMER-u. Takže citoval som pani ministerku, ja si to takisto myslím, že to nie je cesta do pekla, toto je už naozaj prítomnosť pekla, lebo zároveň, keď sa takéto niečo deje v čase, kedy zo súdu zmizne 300 strán akurát v Kočnerovej kauze, to znamená, že naozaj, že to tá spravodlivosť vo vašich rukách sa rúca a vy jej asi zrejme nechcete nejako napomôcť, lebo ja som nezaregistroval z vašej strany nejakú takú iniciatívu, že tak poďme si skúsiť sadnúť na dva dni, na tri dni, to je jedno, poďte vy navrhnúť ľudí, pome my navrhnúť ľudí, vy ste iba dopredu vždy hovorili o tom, 90 ľudí sa určite nedokáže zhodnúť na nejakých menách. Ale vy ste sa ani raz nepokúsili. Keď ste aj popierali teda, že Veronika niekedy u vás bola na ministerstve, dobre, ospravedlnili ste sa, fajn, berem, my sme aj vtedy hovorili o tom, že toto je naša kľúčová podmienka, ktorú vyžadujeme, ale stále aj vtedy ste hovorili v júni, že to sa nenájde tých 90 hlasov, ale ani raz som nezbadal od vás iniciatívu, tak skúste dať nejaké mená do pľacu, my dáme nejaké mená do pľacu a pome odskúšať, či sa naozaj nenájde tá deväťdesiatka. Iba ste strašili, strašili, strašili, dotiahli sme to do stavu, že naozaj, že čas sa kráti, že už veľa času nemáme, a teraz v časovej tiesni a ešte, ako povedal Ondro Dostál, proti noci teraz rýchlo v rúške, teda pod rúškom tmy odhlasujeme de facto ovládnutie Ústavného súdu, lebo sme to jednoducho vzdali, aby to bola naozaj nezávislá inštitúcia, výkladná skriňa spravodlivosti.
Hrnčiar, Andrej, podpredseda NR SR (2016-04-26):
Poslanec Gál.
Sulík, Richard, predseda NR SR (2011-09-14):
Pán poslanec Lazár.
M. Hort, podpredseda NR SR: (2008-01-31):
Teraz dávam slovo spoločnému spravodajcovi, predsedovi výboru pre financie, rozpočet a menu, poslancovi Jozefovi Burianovi a prosím ho, aby podal správu o výsledku prerokovania Konvergenčného programu Slovenska na roky 2007 až 2010 - aktualizácia 2007 vo výboroch Národnej rady. Nech sa páči, pán spravodajca.
M. Hort, podpredseda NR SR: (2008-11-05):
Prerušujem rokovanie o tomto bode programu. A budeme pokračovať druhým čítaním o vládnom návrhu zákona o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku a o poplatku za udržiavanie platnosti dodatkového ochranného osvedčenia na liečivá a výrobky na ochranu rastlín a o zmene niektorých zákonov . Tento vládny návrh zákona ste dostali pred prvým čítaním ako tlač 693 a spoločnú správu výborov máte ako tlač 693a. Opäť prosím pána ministra spravodlivosti, aby vládny návrh zákona odôvodnil. Nech sa páči. Š. Harabin, podpredseda vlády a minister spravodlivosti SR: Vážený pán podpredseda Národnej rady Slovenskej republiky, vážené dámy, vážení páni poslanci, ja ešte na margo, pán podpredseda, nerád som v konfrontácii s vami, ale ja som veľmi rád, že tí ľudia, ktorí sú klamármi od narodenia asi, že nie sú tu, lebo ľahšie prechádzajú zákony. A pokiaľ ide o vás, ja len by som si dovolil pripomenúť to tlmočenie v Taliansku. Takže vy o morálke nerozprávajte, pretože moja morálka je tak vysoká, že nesiahate jej ani po päty.
Paška, Pavol, predseda NR SR (2012-08-02):
Dámy a páni, poprosím vás o minútu ticha. (Minúta ticha.) Ďakujem pekne. Pán poslanec Procházka.
Pčolinský, Peter, podpredseda NR SR (2023-02-14):
Ďakujem. Dávam slovo spravodajcovi, ktorého určil gestorský výbor pre hospodárske záležitosti, poslancovi Vojtechovi Tóthovi.
Kazda, Radovan, poslanec NR SR (2021-10-06):
Pán poslanec Kotleba, zaujal ma váš pokus o vedeckú rozpravu a stanovenie práva na základe situácie, keď sú dvaja ľudia na pustom ostrove, že je to vraj proti Bohu, že nemôžu mať deti, keď sú dvaja muži alebo dve ženy na ostrove. No keby boli dvaja muži na ostrove, tak, samozrejme, nemôžu mať deti ani heterosexuálni muži, ani heterosexuálne ženy. Tento príklad, teda spôsob, akým sa snažíte stanovovať právo na základe situácie extrémnej, keď sa vyskytnú dvaja ľudia na jednom ostrove, je naprosto scestný a veľmi dobre to viete. Nadviažem na pána poslanca Stančíka. Vy nazývate ľudí buzerantami a úchylákmi, dlhodobo nazývate rôzne etniká a rôzne menšiny dehonestujúcimi názvami. Je vám to vlastné a je to, ale je to neskutočne odporné.
P. Paška, predseda NR SR: (2008-07-02):
(Hlasovanie.) 133 prítomných, 77 za, 8 proti, 48 sa zdržalo. Máme súhlas, pán spravodajca, ideme ďalej.
Danko, Andrej, predseda NR SR (2016-05-18):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa nechce niekto prihlásiť do rozpravy ústne. Konštatujem, že sa prihlásili traja poslanci. Uzatváram možnosť prihlásenia do rozpravy. Pán poslanec Kresák, faktická poznámka? Asi áno. (Reakcia z pléna.) Hej, hej, dobre. Takže sú prihlásení traja poslanci do rozpravy. Pán poslanec Klus Martin, pán poslanec Viskupič Jozef, pán poslanec Bublavý Dušan. Poprosím pána poslanca Klusa Martina, pripraví sa pán poslanec Viskupič Jozef.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Bužo.
Kočiš, Eduard, poslanec NR SR (2021-09-30):
Ospravedlňujem sa. Ďakujem za slovo, pán predsedajúci. Pán generálny prokurátor, od prvých dní do nástupu funkcie na Generálnej prokuratúre ste presviedčal odbornú verejnosť, laickú verejnosť, ale aj poslancov Národnej rady Slovenskej republiky, ktorí vám dali dôveru, že na tento post, na veľmi významný post nastúpil naozaj odborník a dlhoročný prokurátor, a aj mňa ste presvedčil, že som sa pri voľbe generálneho prokurátora rozhodol dobre. A určite by som túto voľbu nemenil. Vzťah generálneho prokurátora k prokuratúre ako takej odzrkadľuje najlepšie to, ako vám bezhranične dôveruje, verí a ako váš inštitút považuje 600 prokurátorov za veľmi dôležitý a vyjadrilo vám naozaj plnú podporu. Čo sa týka kritiky, ktorú tu občas a dosť vehementne dostávate najmä z radov opozičných poslancov, ktorí sa najmä tvária, že ešte stále pracujú pre vládnu koalíciu, je dosť také zarážajúce a musíme si položiť takú jednoduchú rečnícku otázku, či chceme mať na Generálnej prokuratúre odborníkov, alebo chceme tam mať nejakých komediantov a šašov. Ja si skôr myslím, že Generálne prokuratúra by mala byť o odbornosti, nie o komediálnom stave. A to, že podľa niekoho nekomunikujete správne s médiami, nie je o tom, že neviete komunikovať alebo nechcete komunikovať, práve naopak. Tento váš štýl komunikácie úplne podporujem. A v rámci pléna Národnej rady Slovenskej republiky by sme sa tiež mali zamyslieť nad tým, či tu chceme mať odbornosť alebo len nejaký komediálny stav podobného typu, ako sú Pročkovia. Ďakujem pekne.
P. Paška, predseda NR SR: (2009-06-16):
(Hlasovanie.) 135 prítomných, 93 za, 3 proti, 36 sa zdržalo, 3 nehlasovali. Opätovne sme schválili po prerokovaní vrátený zákon o poľovníctve . Pán poslanec Kotian uvedie teraz hlasovanie v prvom čítaní o vládnom návrhu zákona, ktorým sa mení a dopĺňa zákon č. 469 o označeniach pôvodných výrobkov a zemepisných označeniach výrobkov. Je to tlač 1104.
Fedor, Martin, poslanec NR SR (2012-09-28):
Pani predsedajúca, v rozprave k tomuto materiálu nevystúpil žiaden pán poslanec ani poslankyňa, dajte preto, prosím, hlasovať, že parlament berie túto správu na vedomie.
Raši, Richard, poslanec NR SR (2017-04-06):
Ďakujem pekne, pán predsedajúci. Ako mali sme tu klasické vystúpenie, rešerš výrokov povytrhávaných z kontextu, pretože vy, aby ste sa dokázali vo svojich xenofóbnych, rasistických a extrémistických výrokoch obhájiť, musíte si urobiť normálny zavádzajúci literárny prehľad a musíte ísť hlboko do histórie, aby ste dokázali obhajovať niektorými výrokmi to, čo vy sami šírite. Keby Slovensko charakterizovali a Slovákov podľa toho, čo rozprávate vy, tak sa o Slovákoch píše ako o národe plnom nenávisti, ktorý sa skrýva pod rúško kresťanstva, o národe, ktorý je za bielu rasu, ako sa vyjadrujete, ktorý je proti všetkým, ktorý nenávidí ľuďom. A vy naozaj to prezentujete dennodenne, lebo kým pán Schlosár je také polo alebo kvázi inteligentné krídlo vašej strany, tak pán Mazurek tú nenávisť šíri všade. Na Facebooku, kdekoľvek ho zbadáte, oporu, pohľad, ktorý opovrhuje každým a nenávisť, ktorú šíri, ako nám to ukázal aj teraz. Ja sa opäť vraciam k tomu, čo vravím. To my sa musíme vrátiť k zamysleniu sa nad dôvodmi výrokovej imunity v parlamente, pretože to, čo robíte vy, je jej bohapusté zneužívanie a využívate túto pôdu a to, že výrokovú imunitu máme, na to, aby ste šírili nenávisť, xenofóbiu a rasizmus. Na nič iné. Robíte len toto a pokiaľ sa to nezmení alebo pokiaľ vás z tadiaľto nedostaneme, nič iné ani robiť nebudete.
M. Hort, podpredseda NR SR: (2008-10-28):
Poprosím o pokoj, pani poslankyňa. Skúste si to povedať mimo sály, lebo ďalej sa prihlásil do rozpravy pán navrhovateľ. Nech sa páči.
B. Bugár, podpredseda NR SR: (2003-10-28):
S. Husár, poslanec: Procedurálny návrh znie: Aby som bol pripustený k faktickej poznámke, pretože pokiaľ ma pamäť neklame, pán kolega Abelovský sa prihlásil do rozpravy.
Fecko, Martin, poslanec NR SR (2017-02-14):
Ďakujem pekne, pani predsedajúca. Takže zhodnotím, že v rozprave vystúpili traja ľudia. Pán kolega Poliačik až dvakrát, aj v ústnej, aj v písomnej. A myslím, že, ako povedala pani predkladateľka, že malo to svoj význam, aby sme sa trošku posunuli dopredu. A ja by som tiež chcel apelovať, lebo, páni politici a páni političky, my strácame čas. Nám stále čas tu uteká, a pokiaľ by to možno bolo riešené vtedy, ako sa dalo pôvodne, niekedy v septembrovej schôdzi alebo októbrovej, už by možnože niečo bolo vybavené. A ja za tých päť rokov, resp. sedem rokov, čo som tu, som na moje návrhy zákonov, ktorých bolo niekoľko desiatok, stále počúval, je to nekoncepčné, neodborné, nesystémové. Ale keď už bolo potrebné to riešiť, tak nakoniec sa to neriešilo. A mne sa zdá, že toto je také zahmlievanie, že nechceme do toho problému ísť. Myslím, že v prvom čítaní sme si povedali, že je to problém, lebo sme ho postúpili do druhého čítania. To znamená, táto naša sieň zákonnosti sa má týmto zákonom zaoberať, novelou tohto zákona. A myslím si, že keby iba jedného sme takto postihli týmto zákonom, aby sa tie dane do toho štátu odviedli, už je to nejaký výsledok. Tak ako hovoril aj pán, aj váš pán premiér, aj náš premiér pán Fico, že keď iba jednému človeku ten zákon pomôže, ten zákon má zmysel. To znamená, mali by sme sa na tom tiež zamyslieť a dať tričká bokom a povedať si, či chceme, alebo nechceme v tejto oblasti urobiť poriadok. Chcel by som, keď kolega Antal povedal, náš predseda výboru, že ministerstvo sa pripravuje na nejakú tú systémovú zmenu, resp. že to robia, áno, može aj iní kolegovia, beriem, tak ja by som im chcel dať do povedomia, že je tu ešte jeden veľký problém, a to je s chovateľmi holubov. A to je ten, že holubiari terorizujú svojich susedov na 5-árových pozemkoch, a pokiaľ to chcete riešiť, tak to nevyriešite, a ja už to riešim štvrtý rok a snažím sa nejak k tomu dopátrať, lebo tam je problém ten, že vlastne tie holuby vám neumožňujú ani vyjsť vonku na tú vašu záhradu, pretože tie výkaly a ďalšie veci je niečo katastrofa. Nie je to o VZN-ku, nie je to o vyhláške. Každý si to z pleca na plece prehadzuje. Takže pokiaľ budete robiť nejakú systémovú, páni koaliční poslanci, cez ministerstvo systémovú zmenu, bol by som rád, keby ste aj túto oblasť pokryli, a mnoho desiatok ľudí, ktorí doslova že sú terorizovaní tými kolegami, ktorí, áno, sú ich susedia a chovajú tie holuby. A to nie sú desiatky, to sú stovky a tisíce holubov, čo majú, a nevedia si s tým rady. Takže toľko ako na dôvetok. A chcel by som vás tiež poprosiť, aby sme dali šancu, aby tento zákon bol schválený. Ďakujem veľmi pekne.
Laššáková, Jana, podpredsedníčka NR SR (2014-03-20):
S reakciou pán poslanec Lipšic.
Šípošová, Janka, poslankyňa NR SR (2015-04-24):
Ďakujem pekne. Pán poslanec Ježík, ja sa vám chcem hlavne poďakovať za ten pokojný tón, ktorý ste celý čas používali. Ale chcela, jedna taká vec ma vyrušila, na ktorú reagujem, a vždy budem na to reagovať, keď mám príležitosť. Máte takú trošku viacerí, páni doktori, tuto takú predstavu, alebo máte to tak zažité, že zdravotníctvu rozumejú len lekári, prípadne len tí, čo v zdravotníctve pracujú, tak chcem na to upozorniť, že nielen tí, čo pracujú v zdravotníctve, sú povolaní sa vyjadrovať k zdravotníctvu. Sú to pacienti, a dokonca nielen pacienti, sú to všetci daňoví poplatníci, čo toto právo majú. Ďakujem.
B. Bugár, podpredseda NR SR: (2004-04-06):
Konštatujem, že tento návrh bol schválený, to znamená, na dnešnom rokovaní budeme mať dva body, prvý a druhý, zákony vrátené pánom prezidentom Slovenskej republiky. Teraz dávam hlasovať o programe schôdze ako o celku. Nech sa páči, prezentujme sa a hlasujme. (Hlasovanie.) Prítomných 128 poslancov, za návrh 112, proti 1, zdržali sa 9, nehlasovali 6. Konštatujem, že sme schválili program schôdze. Predtým ako by sme pristúpili k druhým a tretím čítaniam, dávam slovo predsedovi Národnej rady Slovenskej republiky. Pán predseda, nech sa páči.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 133 poslancov, za 69, proti 31, zdržalo sa 33 poslancov. Konštatujem, že návrh sme schválili.
Blaha, Ľuboš, podpredseda NR SR (2024-01-19):
Ako ďalší sa do rozpravy prihlásil pán poslanec Jozef Hajko. Nech sa páči, máte slovo.
Tomáš, Erik, poslanec NR SR (2018-12-03):
Pán poslanec Pčolinský, ja vás naozaj pekne poprosím, buďte korektný. Hovoríte, že zákon upravujeme na poslednú chvíľu, lebo je celý zlý. Čo upravujeme v tom zákone, pán poslanec? Čo upravujeme v tom zákone? Do poslednej bodky ten zákon je taký, aký bol pripravený na začiatku. Jediné, čo pozmeňujúcim návrhom upravujem, je účinnosť pre základné školy. Dali sme to na začiatok školského roka po dohode so ZMOS-om. Po dohode s tým ZMOS-om, ktorý garantuje, že jedálne, o ktorých vy hovoríte, že nebudú proste pripravené, atď., ktorý garantuje, že budú, lebo je to ich povinnosť, ich kompetencia. Pán Gröhling, nie je v tej vete o tej povinnosti žiadne „v prípade záujmu“. Už ste to skúsili na výbore, zase to skúšate. Nie je tam nič v prípade záujmu. Je tam jasne napísané, že zriaďovatelia zabezpečujú stravovanie žiakov formou zriaďovania jedální. Takže ja mám naozaj rád vecnú diskusiu, tak pri nej, prosím vás, zostaňme. SaS ide rušiť vlaky zadarmo a obedy zadarmo, to nie, že vy sa ešte rozhodnete, že aj či zrušíte, či nezrušíte. Veď váš predseda Richard Sulík povedal, že zrušíme. No tak ja len citujem vášho predsedu, tak opäť jeden argument, ktorý som si nevycucal z prsta. A, pán Baránik, no tak s vami je to ťažké, ale skúsim predsa len. Hovoríme o obedoch, no a vy hovoríte o rušení. No tak keď hovoríme o obedoch, tak ja by som odporúčal, zrušte raňajky. Viete, aké raňajky pán Baránik? Tie raňajky, na ktorých sa pravidelne stretával váš pán predseda Richard Sulík s Mariánom Kočnerom. Tieto raňajky zrušte už, prosím vás, lebo toto do slušnej spoločnosti nepatrí. Ďakujem pekne.
Paška, Pavol, predseda NR SR (2012-05-02):
Ďakujem pekne. Budeme teraz hlasovať v poradí, ako boli predložené návrhy. Prvý návrh predložil pán poslanec Hlina, ktorý žiada zaradenie bodu, ktorým by sme vytvorili protikorupčnú komisiu Národnej rady. Hlasujeme. (Hlasovanie.) 134 prítomných, 52 za, 3 proti, 76 sa zdržalo, 3 nehlasovali. Tento návrh sme neschválili. Pán poslanec Kollár žiadal, aby sa spojila rozprava k bodom 13 a 14, ak si dobre pamätám. Budeme hlasovať. (Hlasovanie.) 136 prítomných, 62 za, 73 sa zdržalo, 1 nehlasoval. Ani tento návrh neprešiel. Pán poslanec Poliačik navrhol stiahnuť z programu 2. schôdze bod č. 10. Hlasujeme. (Hlasovanie.) 134 prítomných, 20 bolo za, 74 proti, 39 sa zdržalo, 1 nehlasoval. Ani tento návrh sme neschválili. To boli všetky návrhy na doplnenie a zmenu programu. Dávam teraz hlasovať o programe 2. schôdze ako o celku. (Hlasovanie.) 138 prítomných, 127 bolo za, 1 proti, 10 sa zdržalo. Konštatujem, že sme schválili návrh programu 2. schôdze. Poprosím vás, vážené dámy a páni, o minútu ticha. (Minúta ticha za Dr. Vladimíra Jukla.) Ďakujem pekne. Dámy a páni, vláda Slovenskej republiky vymenovala 4. apríla 2012 do funkcie vedúceho Úradu vlády Slovenskej republiky poslanca Národnej rady Igora Federiča, 11. apríla 2012 štátnych tajomníkov ministerstiev, z ktorých sú šiesti poslancami Národnej rady. Ich mandát poslanca počas výkonu funkcie nezaniká, iba sa neuplatňuje. Chcem vás informovať, že poslanec Viktor Stromček sa vzdal mandátu poslanca Národnej rady, tým jeho mandát poslanca zaniká. Na základe týchto faktov som podľa príslušných ustanovení zákona o rokovacom poriadku a zákona o voľbách do Národnej rady Slovenskej republiky vyhlásil na neuplatňované mandáty poslancov a na zaniknutý mandát poslanca nastúpenie náhradníkov. Pristúpime k informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty a na zaniknutý mandát poslancov Národnej rady Národnej rady Slovenskej republiky . Poprosím pána predsedu Miroslava Číža, aby podal informáciu.
Kaliňák, Robert, podpredseda vlády a minister vnútra SR (2015-09-29):
Ďakujem pekne. Vážená pani predsedajúca, vážené panie poslankyne, páni poslanci, hlavným cieľom predloženého návrhu zákona je posilnenie kontroly Národnej rady Slovenskej republiky nad používaním informačno-technických prostriedkov. Dohľad nad ich používaním návrh zákona zveruje komisii, ktorá bude mať osem členov volených Národnou radou. Táto časť zákona bola predtým zapracovaná v pôvodnom návrhu zákona o Slovenskej informačnej službe, ten však zatiaľ ešte neprišiel na prerokovanie do Národnej rady, a tak som sa rozhodol, že je nevyhnutné, aby túto časť tohto zákona vzhľadom na implementáciu nového systému odpočúvania a informačno-technických prostriedkov parlament prijal ešte predtým, ako sa začne 100-percentná prevádzka týchto zariadení. Šesť členov komisie sa bude voliť spomedzi poslancov, ktorí sú členmi osobitných kontrolných výborov na kontrolu činnosti Slovenskej informačnej služby, Vojenského spravodajstva a výboru pre obranu a bezpečnosť, a to tak, aby boli z každého tohto výboru v komisii po dvaja poslanci. Ďalšou podmienkou je, aby boli traja členovia komisie zástupcami vládnych strán a traja členovia komisie zástupcami opozície, pričom predseda komisie bude vždy zástupcom opozície. Ďalších dvoch členov bude voliť Národná rada spomedzi kandidátov predložených na základe dohody predsedu výboru pre obranu a bezpečnosť a predsedov oboch osobitných kontrolných výborov. Títo kandidáti nebudú musieť byť, ale môžu byť poslancami, ale mali by byť vzhľadom na svoje predchádzajúce profesijné pôsobenie odborníkmi v danej oblasti, pričom budú musieť mať bezpečnostnú previerku stupňa „Prísne tajné“. Každý orgán štátu, ktorý používa informačno-technické prostriedky, bude musieť o ich používaní viesť osobitnú evidenciu v listinnej podobe, do ktorej budú mať členovia komisie prístup. Členovia komisie budú mať aj možnosť fyzickej kontroly priamo v objektoch príslušných orgánov štátu. Kontrolu používania informačno-technických prostriedkov sa navrhuje vykonávať najmenej raz ročne alebo aj kedykoľvek na základe podnetu občana Slovenskej republiky, ktorý sa domnieva, že sa informačno-technické prostriedky používajú voči nemu. Okrem novo koncipovanej kontroly použitia informačno-technických prostriedkov obsahuje návrh zákona aj zmeny, ktoré precizujú platnú úpravu a prispôsobujú ju zmenám v súvisiacich právnych predpisoch a v moderných technológiách. Vážená pani predsedajúca, vzhľadom na uvedené si vás dovoľujem požiadať o postúpenie predloženého návrhu zákona do druhého čítania. Ja ešte jedným slovom uvediem, že si myslím, že bude dostatok času na to, aby sme medzi prvým a druhým čítaním urobili diskusiu, dokonca si myslím, že by mohlo byť spoločné zasadnutie všetkých troch výborov, kde by sme si tieto veci podrobne ozrejmili. Ďakujem pekne.
Danko, Andrej, predseda NR SR (2019-10-22):
Vážené panie poslankyne, vážení páni poslanci, skôr než pristúpime k hlasovaniu, si dovolím zhrnúť výsledky poslaneckého grémia, tak aby sme mali jasno, kedy a ako sa rokuje a hlasuje. Na základe poslaneckého grémia, dovolím si povedať, že jednoznačne bez námietok bolo dohodnuté, že zajtra sa hlasuje o jedenástej hodine, o piatej sa nehlasuje. V štvrtok a piatok sa nehlasuje. Rokuje sa v pondelok a hlasuje sa o jedenástej hodine. Následne, nechce sa mi to opakovať, verím, že všetci vnímate. Následne... (Reakcie z pléna.) Takže ešte raz, dobre, a skúste teraz počúvať a nepýtajte sa, lebo naozaj niekedy žasnem. Takže ešte raz, prosím, a úplne vážne, zajtra sa rokuje a hlasuje o jedenástej, o piatej sa nehlasuje. V štvrtok a piatok sa nehlasuje. Rokuje sa v pondelok mimoriadne a hlasuje sa v pondelok o jedenástej, následne, samozrejme, ak bude treba, o piatej alebo potom v utorok ráno o jedenástej. To je jednoznačne dohodnuté aj súhlasom poslaneckého grémia. Čo sa týka zriadenia poslaneckému klubu Demokratickej strany, bolo dohodnuté, že to bude prednesené na pléne na hlasovanie v pondelok o jedenástej, tak ako prináleží v zmysle rokovacieho poriadku. Toľko k výsledku poslaneckého grémia. Ďakujem.
V. Mečiar, poslanec: (2008-09-04):
Čiže tu nie je žiadne zastrašovanie, tu je niečo iné. A kto tu pracuje s nástrojmi vyvolávania strachu, ohrozovania, vyhrážania, niekoľko rokov zastrašovania? Kto tu zneužíva niekoľko rokov súdnu moc, bezpečnosť, prokuratúru na prenasledovanie poslancov iných politických strán? Kto to tu roky robí? Dokedy táto špinavosť tu bude? Kde je vina a dôkaz, možno brať k zodpovednosti. A takisto vieme dobre, že ústava pozná aj to, že poslanec hovoriť nemusí. Ale pozná aj to, za akých okolností môže byť poslanec braný k zodpovednosti po vyjadrení sa Národnej rady Slovenskej republiky. Takže žiadne nezákonnosti nebudú, nebude žiadne krágľovanie ľudí, ale nebudú ani darebáctva prezentované ľuďmi typu Mikloško, väčšina kresťanských demokratov a spol. (Reakcia poslanca.)
Valášek, Tomáš, poslanec NR SR (2021-05-07):
Ďakujem, pán predsedajúci. Len na jednu, na pána Heráka, na pána poslanca Heráka. Je mi ľúto, že sme si a môžem použiť už to slovo, tak fatálne nerozumeli, pretože moja pointa bola úplne iná. Moja pointa bola konštatovať, že ste dostali do vienka, dokonca poviem, že sme dostali do vienka, pretože ako správne hovoríte, v čase začiatku pandémie som ešte bol v koalícii, sme dostali do vienka situáciu, kedy tie krízové plány nefungovali, inštitúcie neexistovali. Nie je tu síce nikto zo SMER-u a HLAS-u, napriek tomu to poviem, to odovzdávanie plánu a odovzdávanie krízového riadenia pandémie, ktoré začali riadiť oni a prebrala táto vláda, bolo tiež katastrofálne. Dodnes si pamätám, ako sme v tlačovom stredisku kúsok odtiaľto s mojou bývalou kolegyňou Andrejkou Letanovskou a s Veronikou Remišovou a trvali sme, žiadali sme od vlády, aby nás brífovala ako prichádzajúcu vládu, čo v otázke pandémie robí, aký je stav, čo je v štátnych hmotných rezervách, nedostali sme nič. Čiže nerozumeli sme si. Mojou pointou nebolo kydať na vládu, že ona je zlá, mojou pointou bolo skonštatovať, že už keď ste prichádzali, sme prichádzali k moci, nič z toho, čo by malo normálne fungovať v krízovom riadení štátu, nefungovalo. Dokonca keďže sú či v podobne pána poslanca Krúpu, či ministra Naďa, je aj vo vláde, aj v koalícii kopa ľudí, ktorí sa v týchto témach vyznajú, dopredu identifikovali toto ako problém. A už v prvom programovom vyhlásení bola napísaná potreba napraviť ten problém krízového riadenia štátu. Čiže nerozumeli sme. Mojou pointou nebolo kydať na vládu. Mojou pointou bolo povedať, že to nemohlo dopadnúť inak, pretože ktokoľvek príde k moci akokoľvek pripravený, pokiaľ nemá inštitúcie, nemá toho, kto ho vie na Úrade vlády nabrífovať, ako sa krízy riadia, nemá plány, ktorých sa vie držať, nemá nikoho na tej regionálnej či štátnej úrovni, kto by to bol býval nacvičoval, a tým pádom vie, aké dilemy vyvstanú a čo sa stane, tak potom nemá šancu tú krízu riadiť odborne. Toto je to, čo musíme napraviť.
Šudík, Tomáš, poslanec NR SR (2020-07-23):
Jaro, ďakujem za tvoje vecné a odborné vystúpenie v rozprave a som veľmi rád (reakcia pléna), že si našim kolegom z opozície pripomenul, že sme na ich hriechy nezabudli a veľa z nich skončí vo väzení, tam, kde reálne patria. A viem, že prešlo pár mesiacov a kolegovia sú veľmi nervózni, že nemôžu ďalej pokračovať vo svojich prešvihoch, ale nech sa neboja, už čoskoro na nich určite dôjde. Ďakujem krásne.